Source: http://docplayer.hu/1684217-Birosagok-napja-2014-julius-15-megujulasa-emellett-tanui-lehettunk-a-2011-ben-elkezdodott-igazsagugyi-reform.html
Timestamp: 2018-02-19 04:43:42+00:00

Document:
Bíróságok Napja július 15. megújulása, emellett tanúi lehettünk a 2011-ben elkezdődött igazságügyi reform - PDF
Bíróságok Napja július 15. megújulása, emellett tanúi lehettünk a 2011-ben elkezdődött igazságügyi reform
Download "Bíróságok Napja 2014. július 15. megújulása, emellett tanúi lehettünk a 2011-ben elkezdődött igazságügyi reform"
1 Bíróságok Napja július 15. Tisztelt Bírótársaim! Tisztelt Kollégák! A legutóbbi Bíróságok Napja óta eltelt egy esztendőben folytatódott a magyar jogrendszer megújulása, emellett tanúi lehettünk a 2011-ben elkezdődött igazságügyi reform korrekciójának is. Számos, január 1-jén hatályba lépett új jogintézménynek a gyakorlatban is kialakult a működése. Példaként említhetők a Kúrián az Önkormányzati Tanács, a joggyakorlat-elemző csoportok és az elvi közzétételi tanácsok, ahol nem csupán az ügyviteli, módszertani kérdések tisztázódtak, hanem az eltelt időnek köszönhetően számos szakmai tapasztalat, elvi megállapítás is megfogalmazódott. A legjelentősebb változást kétségkívül Magyarország március 15-én hatályba lépett új Polgári Törvénykönyve hozta. Szimbolikus jelentőségűnek is tekinthetjük a hatályba lépés dátumát, hiszen az március 15-én kihirdetett tizenkét pont közül kettő is polgári jogi tárgyú volt: a 4. pont a törvény előtti egyenlőséget, a 7. pont az úrbéri viszonyok eltörlését követelte. Az évi áprilisi törvények pedig nemcsak a demokratikus jogállam közjogi alapjait rakták le, hanem a magántulajdon szabadságán és az embert, mint magánszemélyt megillető jogok egyenlő védelmén alapuló modern, polgári társadalom jogi kereteit is megteremtették. E jogok deklarálása elengedhetetlen feltétele volt a gazdasági fejlődésnek is a XIX. század Magyarországán. Ma, az írott alkotmányok és a magas szintű alapjogvédelem korában sem feledkezhetünk meg a polgári jogi kódex jelentőségéről: a jogállamiság Alaptörvénybe foglalt elve féloldalasan érvényesülne csupán, ha az állampolgár, akit a közhatalommal szemben annak korlátjaként megilletnek az alapjogok, nem lenne egyben magánpolgár is, akit a személyes és vagyoni viszonyaiban ugyancsak jogok (és kötelezettségek) illetnek meg. Éppen ezért kiemelkedő jelentőségű, hogy az új Polgári Törvénykönyv rendelkezéseit a bíróságok egységesen értelmezzék és juttassák érvényre. Ismeretes az is, hogy számos új rendelkezéssel az eddigi felsőbírósági gyakorlat kodifikációjára került sor, sőt, a bírói szemléletmód egyes esetben képes előre jelezni számos, az új szabályozásból keletkező problémát. Ugyanakkor valamennyi működési zavart feltérképezni a bírói kar egyedül nem képes, ehhez szüksége van az együttgondolkodásra és a jogvitákból leszűrt tapasztalatokra. A változások az eljárásjogi kódexeket sem hagyják érintetlenül, hiszen folyamatban van az új büntetőeljárási törvény kodifikációja, és megalakult a kodifikációs főbizottság az új Pp. létrehozására is. A polgári perrendtartásnak az elmúlt 60 év alatt több mint 130 módosítása volt, ami megnehezíti az alkalmazandó szabályok megtalálását. Nem kevésbé lényeges szempont, hogy a közigazgatási bíráskodás több mint két évtizedes működése során a polgári perrendtartás szabályainak alkalmazása az általános jogintézmények körében számtalan problémát vetett fel. A problémák hátterében végső soron mindig ugyanaz az ok állt, nevezetesen a polgári per és a közigazgatási per alaphelyzetében és feladatában való markáns eltérés. Éppen ezért időszerű megvizsgálni egy önálló közigazgatási perrendtartás megalkotásának lehetőségét. Tisztelt Kollégák! A folyamatos változás nem új keletű a magyar igazságszolgáltatás történetében. Ebben az évben ünnepeljük a változásokhoz mindig szakmailag viszonyuló Juhász Andor, a Kúria egykori elnöke születésének 150. évfordulóját. Az ő életútját szeretném most röviden felidézni, mert az a kor, amelyben ő bíróként és bírósági vezetőként munkálkodott, szintén bővelkedett a kihívásokban. Juhász Andor bírói pályafutását a boldog békeidőkben kezdte. Az érett férfikorba lépve átélte az első világháborút, az Osztrák-Magyar Monarchia szétesését, a Tanácsköztársaság hónapjait. Tanúja volt a szétszabdalt, háborús jóvátétellel terhelt Magyarország társadalmi-gazdasági nehézségeinek, az 1929-es gazdasági világválság hatásainak. Korát jogtörténeti nézőpontból sem lehet az állandóság, a megcsontosodottság időszakaként jellemezni[1], elegendő csupán a polgári házasságról, a Közigazgatási Bíróságról vagy a tisztességtelen versenyről szóló törvénycikkekre utalni. Törvényszéki elnökségének időszakában került sor a kir. kereskedelmi és váltótörvényszék beolvasztására a budapesti polgári kir. törvényszékbe, a budapesti központi kir. járásbíróság szervezésére, az új polgári perrendtartás és az új ügyviteli szabályok életbeléptetésére. Ekkor épült a központi járásbíróság impozáns palotája is, ő egyesítette a Duna-parti járásbíróságokat a Budapesti Központi Királyi Járásbíróságba (1913:25.
2 tc.). Az évi XX. tc. állította fel a Kúrián az ún. kartell-bíróságot, amelynek Juhász Andor is tagja volt. Különös figyelmet érdemel az I. világháború idején (1915-ben), ítélőtáblai elnökké választásakor elhangzott figyelmeztetése: A bíróságnak a vész napjaiban is gondosan kell őrködnie a kultúrának reábízott tőkéje, a jogeszme állandósága felett. A jog a közösség és benne az egyes emberek békéjét, biztonságát, az emberi tevékenységek összhangját szolgáló társadalmi intézmény, s mint ilyen: kulturális érték. Úgy gondolom, hogy e felismerés képezte az alapját annak a kiegyensúlyozott jogfelfogásoknak, amelyet Juhász Andor képviselt, s amelyet kúriai elnökké választásakor, a Kúria teljes ülésén elmondott beszédében így fejezett ki: a magyar bíró ( ) tiszteli a törvényt, de azért nem hódol bálványimádó módjára megkövesedett törvényszakaszoknak, hanem a törvénymagyarázat segélyével életet lehel a haldokló vagy elhalt normákba.[2] A vezetésére bízott bíróságok elnökeként elmondott beszédeiből sohasem hiányzott a bírói függetlenség garanciáira való utalás, szót emelt többek között a bírói munka anyagi megbecsüléséért is, ami az utánpótlásnak is biztosítéka: A helyesen berendezett bírói pálya vonzóerőt gyakorol a kívülállókra, ami ismét megkönnyíti az utódlásról való gondoskodást s ennek körében a gondos kiválasztást. [3] Juhász Andor a bíró önmagával szemben támasztott erkölcsi igényességének is szószólója volt, és ezt személyes példaadással is törekedett előmozdítani. Pályatársainak emlékezete szerint Juhász Andor a bíró életét folytonos szolgálatnak tekintette és megkívánta, hogy mindenestől hivatalának szentelje magát. De mint általában, ebben a követelményében is mértéktartó volt: a munka alatt roskadozó bíró nem volt ideálja és az a bíró sem, akit csak hivatali munkája érdekel, az élet egyéb megnyilvánulásai pedig hidegen hagyják. Fontosnak tartotta, hogy a bíró óvja magát az egyoldalúságtól, és ne süppedjen közömbösségbe. ( ) Engedjék meg, hogy a évi Bíróságok Napja óta eltelt egy évben a Kúria által kifejtett tevékenység értékelését szélesebb távlatba helyezzem, és számba vegyem azokat a történelmi nagyságrendű kihívásokat, amelyekkel a magyar bírósági rendszernek a rendszerváltás óta meg kellett küzdenie. A rendszerváltással összefüggésben - Mádl Ferenc szavait idézve[4] - a jog útján megvalósuló forradalomként jellemezhető az a társadalmi-gazdasági átalakulás, amely a magántulajdon rehabilitációjához vezetett. Különösen izgalmas folyamatnak lehettünk tanúi, amikor e társadalmi feszültségekkel teli átalakulás jogi vonatkozásait megéltük. A rendszerváltoztató privatizáció állandó szereplője, az állam többnyire a tulajdonosváltozás veszteseként jelent meg, amelyet csak a legritkábban azonosítottak a köztulajdon gondos gazdájának szerepével. Az úgynevezett Metró-perekben jelent meg az állam először ebben az új minőségében. A rendszerváltás utáni privatizáció egyedülálló jelenség volt, hiszen nem a kapitalista környezetben megvalósuló liberalizáció, decentralizáció és dereguláció gazdaságpolitikájaként, illetve nem az egyensúlyát elvesztő jóléti állam piackonform átszervezéseként valósult meg, hanem nemzetállami szinten váltotta fel a köztulajdont a magántulajdonnal, és állította helyre a magántulajdon elsődlegességét. Sajátossága volt a gyorsaság és a tőkehiány, ami óriási gazdasági és társadalmi veszteségeket okozott.[5] Az állami tulajdon mellett megjelent az önkormányzati tulajdon, és általánossá vált a gazdasági társaságok jelenléte. Az e folyamattal kapcsolatos jogviták több jogegységi döntést indukáltak. Érdekes módon mind a 2/1998., mind a 3/1999., mind az 1/2004. polgári jogegységi határozat az önkormányzatnak juttatott belterületi földek értékével, esedékességével, kamataival kapcsolatos. Önmagában ez a tény azt is jelezheti, hogy a privatizáció időszakában legális jogi eszközöket igénybe vevő ellenérdekű személyként rendszerszinten az állammal szemben kizárólag az önkormányzatok jelentek meg. A rendszerváltozás egyik legfontosabb, napjainkra is kiható kérdése volt az igazságtétel. Olyan problémakörről van szó, amely döntő hatással van egy ország belső békéjére, a társadalmi kohézió alapját képező erkölcsi közös nevező szilárdságára. Az igazságtétel, mint társadalmi igény fogalma alá a következők sorolhatók
3 1. Mindenekelőtt egy adott diktatúra idején elkövetett bűnök gyilkosságok, jogtalan bebörtönzés, kitelepítés, kínvallatás, vagyonelkobzás, a nép ellenségeinek nevezett személyek egzisztenciális ellehetetlenítése elkövetőinek büntetőjogi felelősségre vonása és megbüntetése. 2. A rehabilitáció és a kompenzáció: a diktatúra áldozatainak anyagi és erkölcsi kárpótlása a jogtalanul elvett vagyontárgyak visszaadása, a jogsértő ítéletek hatályon kívül helyezése (azaz az áldozatok rehabilitálása) által. 3. A diktatúra működtetőinek néven nevezése, amely a közbeszédben az ügynöklisták nyilvánosságra hozatalának kérdéseként fogalmazódott meg. A közjogi átalakulás egyenes következménye volt az igazságtétel jogállami keretek közé szorítása. Ez mindenképpen pozitívumként értékelendő, mert kizárta az önkényes igazságtételt, biztosította a demokratikus jogállamba történő átmenet békés jellegét. Hangsúlyozni kell ugyanakkor, hogy a jogállamiság-fogalom büntetőjogi vetülete, az ún. alkotmányos büntetőjog követelményrendszere komoly kihívás elé állította mind a társadalmi igényeket tükrözni kívánó jogalkotót, mind pedig a feladatából következően az alkotmányos alapértékeket védelmező Alkotmánybíróságot. Történelmi kihívást jelentett a jogállami működés követelményrendszerének meghatározása. A jogállam egyfelől tudományos doktrína, másfelől normatív alkotmányos rendelkezés. Mind a korábbi Alkotmányunk, mind az Alaptörvény független, demokratikus jogállamként határozza meg hazánkat. A jogállam fogalmát nem bontja ki e feladat az autentikus alkotmányértelmezés letéteményesére, az Alkotmánybíróságra maradt. A jogállam négy követelményből áll (ötből, ha a hatalmi ágak elválasztását is hozzátesszük): 1. A kormányzat kötve van a joghoz. 2. A jog a polgárok számára megismerhető. 3. A jogalkalmazás jól szervezett. 4. Az előírt szabadság nagymértékben biztosított, azaz a polgárok biztonságban érezhetik személyüket és vagyonukat.[6] Michael Oakeshott ( ) brit filozófus a The Rule of Law c. esszéjében igazán képszerűen ragadta meg a kérdést: A jogállam nem süt kenyeret, képtelen kenyeret vagy halat osztogatni (nincs is neki), és nem képes megvédeni magát külső támadásokkal szemben, de megmaradt a valaha megalkotott legcivilizáltabb és legkevésbé terhes állam-felfogásnak. [7] A jogállam normatív tartalmát az Alkotmánybíróság fokozatosan, a jogállam egy-egy szeletére fókuszálva bontotta ki, és gyakorlati következtetéseket vont le többek között a jogerő intézményéből, a hatalmi ágak elválasztásának elvéből, a közelmúltban pedig a jogerő áttörésének alkotmányos lehetőségét vizsgálta. A fentieket összefoglalva, a rendszerváltozás során a bírósági rendszernek választ kellett adnia az állam jogalanyiságával, az állami vállalatok átalakulásával kapcsolatos kérdésekre, és szembe kellett néznie az igazságtétel kihívásaival is. A jogi megoldáskeresés előfeltétele, premisszája a valós társadalmi probléma felismerése, mi több: megismerése. Meg kell hallgatni az állampolgárok, a civil szervezetek véleményét, problémáit, és azt is mérlegelni kell, hogy az adott probléma rendezhető-e egyáltalán jogi eszközökkel, illetve mely körülmények akadályozhatják a társadalmi igény jogi normává transzformálását. Számos kérdésben egyszerűen nincs társadalmi közmegegyezés és ezért az igény sem egyértelmű. Ilyen körülmények között a kizárólag a tényeket szem előtt tartó, következetes jogászi szemlélet is akadályokba ütközik, egyszerűen azért, mert a jogalkotó (vagy a jogalkalmazó) sincs teljesen tisztában a történtekkel. A társadalmi problémák és a jogi megoldások között egyfajta hidat képez a jogállamiság elve. A jogállamiság fogalmi körébe tartozó normatív tételek mintegy fordítókulcsként szolgálnak a társadalmi igények joggá transzformálása során. Fontos ugyanakkor, hogy a jogállamiságot ne csupán a jogrendszer belső ellentmondás-mentességét biztosító iránytűként fogjuk fel, hanem mint fentebb utaltam rá egyúttal értékkatalógusként is. Azaz, a jogállamiság fogalmába sűrítetten meg kell jelenniük azoknak az értékeknek is, amelyek a jogrendszer, a jogilag szervezett társadalom létjogosultságát alátámasztják: a közösség és az egyes ember méltósága, szabadsága, békéje. Az említett értékek iránti elkötelezettség pedig nem lehet teljes akkor, ha a jogállamiság egyéb fogalmi elemeinek így különösen a
4 jogbiztonságnak feltétlen elsőbbséget biztosítunk. Nem arról van szó tehát, hogy a jogbiztonság vagy a közhatalom joghoz kötöttsége ne lennének értékek, hanem arról, hogy az értékeket rangsorolni kell, mert azok egymással is ütközhetnek. És amennyiben a jog tisztaságát, ellentmondás-mentességét védő instrumentális érték ütközik a jog létalapját képező, fundamentális értékkel, akkor az utóbbit illeti meg az elsőbbség. Az elmúlt esztendőben a bírósági rendszernek újabb történelmi nagyságrendű kihívással kellett szembenéznie. Fokozott érdeklődés kísérte a devizakölcsön-szerződések érvényességével kapcsolatos jogegységi határozatok meghozatalát. Súlyos társadalmi problémáról van szó, amely előre nem látható gazdasági válságon alapul, s amelynek jogi eszközökkel történő kezelése éppen ezért rendkívül nehéz. Világossá vált, hogy az érvénytelenség intézménye nem alkalmas a jelenség által okozott sérelmek tömeges orvoslására, hiszen az érvénytelenség okának a szerződéskötéskor kell fennállnia, a szerződéses terhek aránytalan eltolódása viszont a szerződéskötést követően következett be. A jogegységi határozat célja minden esetben az, hogy bizonyos jogkérdésekben ne szülessenek egymásnak ellentmondó ítéletek, ám ebből nem következik, hogy az adott ügyben eljáró bíró a tényállás eltérő elemeire figyelemmel ne juthatna eltérő jogi következtetésre. A devizakölcsön-szerződések megítélésében irányt mutató jogegységi határozatot kísérő érdeklődés és kritika fontos tanulsággal szolgált: a bírónak minden esetben figyelemmel kell lennie a jogviták társadalmi beágyazottságára, a közszereplők pedig bizonyos társadalmi jelenségekre ráirányíthatják a figyelmét, de ez nem keltheti még a látszatát sem az igazságszolgáltatás befolyásolásának. A fentiekre is figyelemmel fordult a Kúria a stratégiai tervezéshez: 2013 szeptemberében született meg a Kúria középtávú intézményi stratégiája. A célok között kiemelt helyet foglal el a kúriai joggyakorlat-elemzés rendszerének kiépítése, amely jogerősen lezárt ügyek nagy számban történő elemzésével szolgáltat tapasztalatokat mind a jogegységesítéshez, mind az ítélkezés színvonalának emeléséhez. Az elemző munka eredményessége azonban számos tényezőtől függ, ezért az intézményi stratégia kilenc pontban rögzíti azokat a követelményeket, amelyek biztosítják, hogy az elemzések társadalmilag jelentős kérdésekre fókuszáljanak, a problémák feltárása mellett megoldási javaslatok is szülessenek, s az elemzés eredményéről a közvélemény is érthető formában kapjon tájékoztatást. Stratégiai lépéseink között szerepel intenzívebb kapcsolat kialakítása az alsóbb fokú bíróságokkal: meg kell teremteni annak lehetőségét, hogy az alsóbb fokú bíróságok jelentős súlyú jogi kérdéseket tárgyaló határozatai időben a Kúria látókörébe kerüljenek. Ehhez komoly segítséget jelent az alsóbíróságok bíráinak felrendelése a Kúriára. A Kúria emellett más hazai jogászi-szakmai szervezetekkel fennálló kapcsolatait is erősíteni kívánja: a jogértelmezési problémák feltárása és azok egységes megválaszolása során a legfőbb bírói szerv igényli az együttgondolkodást a társszakmákkal, a jogtudomány képviselőivel és az Alkotmánybírósággal. Ahogyan egykor Juhász Andor figyelmeztetett: A magyar jogszolgáltatás ügye csak az esetben arathat végleges győzelmet, ha annak lobogóját bíró és ügyvéd becsületes, erős kezekkel együttesen emelik magasra. [8] A Kúria eredményes működését nagymértékben segítették az Országos Bírósági Hivatal elnökének és valamennyi munkatársának erőfeszítései, melynek eredményeként átláthatóbbá vált a bíróságok gazdálkodása, kiegyensúlyozottabbá vált a munkateher elosztása a bíróságok között, a bírói kar véleménye kellő súllyal jelent meg a jogalkotási folyamatban (Pp. hatásköri és illetékességi szabályainak módosításának kezdeményezése, Ptké. véleményezése stb.) számos informatikai fejlesztés valósult meg (BIIR, elnöki iktatórendszer fejlesztése), az új Polgári Törvénykönyvhöz kapcsolódóan színvonalas oktatási rendezvényekre került sor, a társszakmák bevonásával lehetőség nyílt az új Polgári Törvénykönyv rendelkezéseinek e-learning tananyag formájában történő elsajátítására is, a Kúria komoly segítséget kapott feladatai ellátásához, egyrészt a kirendelések igazgatási és anyagi feltételeinek megteremtésével, másrészt az OBH képviselőinek a kúriai joggyakorlat-elemzésben való aktív részvételével (AB, EUB kezdeményezések összegyűjtése),
5 számos, a bíróságok működésének nyilvánosságát célzó projekt valósult meg, többek között a Nyitott Bíróság című előadássorozat. Végül, de nem utolsósorban köszönetemet fejezem ki valamennyi Bírótársamnak, az ítélőtáblák, törvényszékek, járásbíróságok, közigazgatási-és munkaügyi bíróságok titkárainak, fogalmazóinak, tisztviselőinek és fizikai dolgozóinak az elmúlt egy évben végzett munkájáért. Külön köszönet illeti meg a Kúrián kirendelés keretében szolgálatot teljesített valamennyi Bírótársamat, akiknek a munkája nagy segítséget jelentett a kúriai ítélkezés folyamatosságának biztosításában. Köszönöm megtisztelő figyelmüket! [1] Juhász Andor pályafutása alatt lépett hatályba az 1890:25. tc., amely a korábbi kettő helyett 11 királyi ítélőtáblát hozott létre, a polgári házasságról szóló 1894:31. tc., a Magyar Királyi Közigazgatási Bíróságról szóló 1896:26. tc., a polgári perrendtartásról szóló 1911:1. tc., a tisztességtelen versenyről szóló 1923:5. tc., valamint a korlátolt felelősségű társaságról szóló 1930: 5. tc. Megemlítendők még a magánjogi törvénykönyv-tervezetek, amelyek közül az évi Mtj.-t a bírói gyakorlat szentesítette [2] A m. kir. Kúria elnöki állásának elfoglalása alkalmával a m. kir. Kúriának évi szeptember hó 12. napján tartott teljesülésében elmondott beszéd, in: JUHÁSZ o. [3] A m. kir. Kúria elnöki állásának elfoglalása alkalmával a m. kir. Kúriának évi szeptember hó 12. napján tartott teljesülésében elmondott beszéd, in: JUHÁSZ o. [4] Mádl Ferenc: Állam és gazdaság Forradalom a jog útján a közép-és kelet-európai országokban, Bp., 1997 [5] A folyamatot részletesen elemzi Sárközy Tamás: A korai privatizációtól a késői vagyontörvényig, HVG-ORAC, Bp. 2009, o. [6] International Encyclopedia of The Social Sciences. 2nd. Edition. Macmillan. New York [7] Oakeshott, Michael On History and Other Essays. NewYork: Barnes and Noble. [8] Dr. Juhász Andor megnyitó beszéde az január 28-i perfelvételi tárgyaláson, Jogtudományi Közlöny, 1915/ o.
Kézirat 4. o. Kézirat 17.o.
A bírói hatalom kárfelelőssége az államhatalom kártérítési felelősségének speciális, egyszersmind rendkívül érzékeny területe. A témaválasztás nem előzmények nélküli, hiszen az utóbbi évtizedekben számos
Osztovits András: A bíróságok az új Alkotmányban
Pázmány Law Working Papers 2011/7 Osztovits András: A bíróságok az új Alkotmányban Pázmány Péter Katolikus Egyetem / Pázmány Péter Catholic University Budapest http://www.plwp.jak.ppke.hu/ Osztovits András
I. A célok és elvárt eredmények meghatározása, felsorolása, számszerűsítése
VI. Bíróságok I. A célok és elvárt eredmények meghatározása, felsorolása, számszerűsítése Magyarország Alaptörvényének 25. cikk (1) bekezdése értelmében a bíróságok alapfeladata az igazságszolgáltatás.
Grafikai tervezés, borítóterv: Táncos László Layout: Békésy János SKD: 451 Nyomta: Mester Nyomda Kft.
BUDAPEST 2014 Fotók: Szél Ágnes Archív: Erdélyi Mór Felelős szerkesztő: dr. Kende Katalin ISSN 2063-9147 Semmelweis Kiadó, Budapest, 2014 Grafikai tervezés, borítóterv: Táncos László Layout: Békésy János
ÜGYÉSZSÉGI KÖZLÖNY. Magyarország Alaptörvényének Átmeneti Rendelkezései. Magyarország Alaptörvényének Átmeneti Rendelkezései... 347.
LIX. ÉVFOLYAM ÁRA: 1365 Ft 12. SZÁM ÜGYÉSZSÉGI KÖZLÖNY A LEGFÕBB ÜGYÉSZSÉG HIVATALOS LAPJA BUDAPEST, 2011. december 31. Tartalom Oldal Magyarország Alaptörvényének Átmeneti Rendelkezései Magyarország Alaptörvényének

References: Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Bíróság 
 Kúria 
 Kúria